সভায় সদ্য অনুষ্ঠিত গাইবান্ধা-১ (সুন্দরগঞ্জ) সংসদীয় আসনের উপনির্বাচনের প্রসঙ্গটি আলোচনায় আসে। এ প্রসঙ্গে আওয়ামী লীগ সভাপতি বলেন, ‘ওই এলাকা নেতিবাচক। সাধারণত ওই এলাকায় জামায়াত বা জাতীয় পার্টি পাস করে। লিটনের কারণে ওই আসনটি আমরা পেয়েছিলাম। আসন্ন সুপ্রিম কোর্ট বার অ্যাসোসিয়েশন নির্বাচন নিয়ে আওয়ামীপন্থী প্যানেলের পক্ষে সবাইকে ঐক্যবদ্ধভাবে কাজ করার নির্দেশ দেন তিনি। এ ব্যাপারে তিনি বলেন, ‘অতীতে আমাদের ভুল ছিল। আমরা ঐক্যবদ্ধভাবে কাজ করতে পারিনি। আসন্ন এই নির্বাচনে সবাইকে ঐক্যবদ্ধভাবে প্যানেলের পক্ষে কাজ করতে হবে।’